**Barton Lee Hazlewood** (født 9. juli 1929 i Mannford, Oklahoma, død 4. august 2007 i Henderson, Nevada) var en amerikansk countrymusiker, låtskriver og musikkprodusent, kjent for sitt vidd og eksentriske arrangementer. Og som produsent mest kjent for sitt arbeid med gitaristen Duane Eddy og sangeren Nancy Sinatra.

Etter en periode i hæren, der han blant annet deltok i Koreakrigen, begynte han å arbeide som discjockey samtidig som at han skrev sanger og hadde et nært samarbeid med gitaristen Duane Eddy. Hazlewood fikk sitt gjennombrudd da han gjorde Nancy Sinatra til en stjerne på egne meritter og ikke bare fordi hun var Frank Sinatras datter. Han skrev blant annet hiten «These Boots Are Made for Walkin'», som ble en tophit for Nancy Sinatra i 1966, samt flere andre sanger til henne. Sammen spilte de også inn en rekke duetter, som var med på å gjøre Hazlewoods baryton kjent. Blant disse kan nevnes «Summer Wine», «Jackson», «Some Velvet Morning» og «Did You Ever?».

Han arbeidet også en periode tidlig på 1960-tallet med Phil Spector. Hazlewood spilte også inn en rekke soloalbums, disse ble ikke veldig suksessfulle, men senere har han i musikkretser fått stor anerkjennelse som sanger, sangskriver og producer. I Skandinavia er kanskje spesielt hans utgave av *Vem kan segla foruten vind* på albumet *Cowboy In Sweden* interessant å nevne. I 1970-årene bodde Lee Hazlewood en periode i Sverige, og på dette tidspunktet var han ganske produktiv. I 2004 ble et nytt duett-album med Nancy Sinatra med tittelen *Nancy & Lee 3* utgitt.

Privatliv
---------

Hazlewood var gift tre ganger. 5. desember 1949, giftet han seg med kjæresten sin fra high-school tiden, Naomi Shackleford. Paret fikk to barn, Debbie (f. 1954) og Mark Lee (f. 1955), før de skilte seg i 1961. Hazlewood brukte Naomis pikenavn for The Shacklefords, en kortvarig vokalgruppe som han dannet sammen med Marty Cooper tidlig på 1960-tallet i Los Angeles. Naomi bidro selv med sang ved gruppens innspillinger. I 1983 giftet Hazlewood seg med Tracy Stewart, der han oppdro datteren til Tracy Stewart, Samantha (f. 1980) som om hun var hans egen datter. Det ekteskapet endte også med en skilsmisse, i 1992. I november 2006, mindre enn et år før hans død, giftet han seg med Jeane Kelly, hans kjæreste siden 1993, i en Las Vegas "drive-through" seremoni. Kelly dikuterte sine minner om Lee i et intervju. Hun uttalte at: "He was rude and sweet, innocent and depraved, proud and bitter. He absorbed everything he heard, saw, and read — from Port Neches to L.A. to Stockholm—and then made his own music in his own defiant way".

Diskografi (utvalg)
-------------------

**Album**

* 1963:  *Trouble Is a Lonesome Town*
* 1965: *The N.S.V.I.P.'s (Not...So...Very...Important...People)*
* 1966: *Friday's Child*
* 1966: *The Very Special World of Lee Hazlewood*
* 1967: *Lee Hazlewood Presents The 98% American Mom & Apple Pie 1929 Crash Band*
* 1967: *Lee Hazlewoodism: Its Cause And Cure*
* 1968: *Something Special*
* 1968: *Love and Other Crimes*
* 1969: *Forty*
* 1970: *Cowboy in Sweden*
* 1971: *Requiem for an Almost Lady*
* 1972: *13*
* 1973: *Poet, Fool or Bum*
* 1973: *I'll Be Your Baby Tonight*
* 1974: *The Stockholm Kid*
* 1975: *A House Safe For Tigers*
* 1975: *20th Century Lee*
* 1977: *Movin' On*
* 1977: *Back on the Street Again*
* 2002: *For Every Solution There's A Problem*
* 2006: *Cake or Death*

**Samarbeidsalbum**

* 1968: *Nancy & Lee*
* 1969: *The Cowboy & The Lady* (med Ann-Margret)
* 1972: *Nancy & Lee Again* (med Nancy Sinatra)
* 1993: *Gypsies & Indians* (med Anna Hanski)
* 1999: *Farmisht, Flatulence, Origami, ARF!!! and Me …* (med The Al Casey Combo)
* 2004: *Nancy / Lee 3* (med Nancy Sinatra)

Referanser
----------

1. 1 2   Gemeinsame Normdatei, besøkt 28. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   www.guardian.co.uk[Hentet fra Wikidata]
4. ↑   LIBRIS, libris.kb.se, utgitt 5. august 2007, besøkt 24. august 2018[Hentet fra Wikidata]
5. ↑  Nekrolog på www.newyorknighttrain.com

Eksterne lenker
---------------

* Offisielt nettsted Rediger på Wikidata

* (en) Lee Hazlewood – kategori av bilder, video eller lyd på Commons Rediger på Wikidata
* (en) Lee Hazlewood på Internet Movie Database Rediger på Wikidata

* (sv) Lee Hazlewood i Svensk Filmdatabas Rediger på Wikidata

* (en) Lee Hazlewood på AllMovie Rediger på Wikidata

* (en) Lee Hazlewood hos The Movie Database Rediger på Wikidata
* (en) Lee Hazlewood på Discogs Rediger på Wikidata

* (en) Lee Hazlewood på MusicBrainz Rediger på Wikidata

* (en) Lee Hazlewood på Spotify Rediger på Wikidata

* (en) Lee Hazlewood på Songkick Rediger på Wikidata

* (en) Lee Hazlewood på AllMusic Rediger på Wikidata
* Oppføring i allmusic.com

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** NKC **·** BNE **·** BBC Things **·** Munzinger **·** MusicBrainz **·** Discogs **·** AllMusic
 |